ร้านนี้เป็นร้านที่ดังที่สุดในเมืองตราดแล้วครับ ถามคนท้องถิ่นก็แนะนำร้านนี้ทั้งนั้นครับ  ร้านอยู่ทางไปเกาะช้าง คือออกจากตัวเมืองมาร้านจะอยู่ทางซ้ายมือ เข้าไปลึกพอสมควร แถมถนนเลนส์ก็เล็กด้วย เวลามีรถสวนกันลำบากพอสมควร ตัวร้านที่จอดรถมีจำกัด ดังนั้นที่จอดรถเต็มก็ต้องไปจอดตรงรีสอร์ทเค้า ซึ่งห่างพอสมควร แต่จะมีรถรับส่งให้ครับ

ร้านอยู่ติดคลองป่าชายเลนเลย ถือว่าบรรยากาศดีมาก แต่การจัดการยังไม่ค่อยดี พนักงานยังไม่ค่อยมี Service Mind แถมเวลาเรียกเวลาตาม พนักงานก็ไม่ค่อยอยู่ ต้องเดินไปถาม พอตามของบางทีสีหน้าก็ออก

ผมรออาหารนานมากครับ คือก็หลีกเลี่ยงการกินตอนเที่ยงแล้วมากินตอนประมาณบ่ายสอง รอนานเกินไป ซึ่งหากมีธุระต้องข้ามเรือก็คงไม่ทันครับ โดยรวมรออาหารครบ ใช้เวลาตั้งแต่สั่งออเดอร์จนถึงได้อาหารประมาณ 50 นาที แถมเวลาไปถามพนักงานก็ดูสีหน้าไม่พอใจด้วย

- ข้าวผัดมันปู (จานเล็ก 100.-) เป็นข้าวผัดใส่เนื้อปูเยอะอยู่ครับ ตัวข้าวเรียงตัวดี ไม่เยิ้ม เนื้อปูอร่อย ได้กลิ่นมันปู แถมมีทีเด็ดอยู่คือเข้าจะใส่พริกและมะนาวไปด้วย ออกเผ็ดๆเปรี้ยวๆเหมือนข้าวผัดต้มยำ แต่ก็ไม่ได้ออกรสจัดจ้านเท่านั้น สรุปโคตรอร่อย ปลื้มมากกกกกกกก แต่เซ็งตรงที่เมนูนี้ผมรอ 50 นาทีครับ ให้ B+ (หักการรอนาน)

- ปูนิ่มทอดกระเทียม (200.-) ปูนิ่มจานเล็ก ทอดกระเทียม รสชาติออกเค็มๆ ไม่อมน้ำมัน โดยรวมอร่อยดีครับ กินกับข้าวร้อนๆ และซอสพริกยิ่งฟิน จานนี้ให้ A

- กุ้งผัดเม็ดมะม่วง (200.-) กุ้งตัวกลางๆ สดมากกกกกกกกกก เด้งในปาก ผัดมาอร่อยมาก ปลื้มอีกจาน ให้ A

ถ้าไม่ติดที่บริการและรอนาน ผมคงให้ 5 ดาวครับ น่าเสียดายจริงๆ

รสชาติ A
ราคา A
บรรยากาศ B+
บริการ C+
สะอาด B+